เมื่อคืนมีค้างคาวบินเข้าห้องมาแต่ไม่ได้สังเกต ทีนี้มีน้ำหยดลงบนหน้ากับตาเลยส่องไฟดูเลยรู้ว่าเป็นค้างคาว แล้วคิดว่าคางค้าวน่าจะเยี่ยวใส่ หลังจากนั้นล้างหน้าไปแล้ว แต่ด้วยความตกใจคงลืมล้างตา แต่คิดขึ้นได้เลยล้างตาในเวลาต่อมา พอตอนเช้ามีอาการปวดตานิดหน่อย เลยซื้อยาหยอดตามาหยอด อยากทราบว่าค้างคาวเยี่ยวใส่จะทำให้เป็นโรคอะไรรึเปล่าคะ
สวัสดีค่ะ ค้างคาวจัดเป็นสัตว์เลี้ยงลูกด้วยนมชนิดหนึ่งจึงอาจมีโอกาสเป็นพาหะของเชื้อโรคพิษสุนัขบ้าได้โรคพิษสุนัขบ้าเป็นโรคที่เกิดจากเชื้อไวรัสชนิดหนึ่ง เกิดได้เมื่อถูกสัตว์เลี้ยงลูกด้วยนมเช่น สุนัข แมว หนู ค้างคาวกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง ดังนั้นการที่สารคัดหลั่งจากค้าวคาวลงมาโดนที่เยื่อบุตา มีโอกาสรับเชื้อได้เช่นกัน หากค้างคาวตัวนั้นมีเชื้อพิษสุนัขบ้าแนะนำไปที่รพ.ใกล้บ้านเพื่อตรวจร่างกายและซักประวัติอย่างละเอียดอีกครั้ง และนำสมุดวัคซีนไปด้วย หากไม่เคยฉีดวัคซีนพิษสุนัขบ้า ควรับได้รการฉีดวัคซีน 5 เข็มให้ครบคอร์ส หรือถ้าเคยฉีดมากแล้วอาจจะต้องมีการกระตุ้นวัคซีน เป็นต้นในเบื้องต้นใช้น้ำเปล่าสะอาดล้างตาให้มากๆ ส่วนยาหยอดตานั้น สามารถใช้น้ำตาเทียมให้ความชุ่มชื้นลดการระคายเคืองได้เบื้องต้น แต่ถ้าตาแดง ปวด มาก ก็ควรไปพบแพทย์เพื่อตรวจร่างกายทางตาเช่นกัน